Koordinatės: 55°04′41″š. pl. 24°16′18″r. ilg.﻿ / ﻿55.0780°š. pl. 24.2717°r. ilg.﻿ / 55.0780; 24.2717

| Jonavos centrinis stadionas |
| --- |
|  |
| Vieta | Jonava, Lietuva |
| Renovuotas | 2010 m.  2021 m. |
| Savininkas | Jonavos rajono savivaldybė |
| Operatorius | Jonavos rajono savivaldybės kūno kultūros ir sporto centras |
| Paviršius | Žolė |
| Talpa | 2000 vietų |
| Lauko matmenys | 13 970 m² |
| Nuomininkai | FK Lietava Jonava |

**Jonavos rajono savivaldybės kūno kultūros ir sporto centro centrinis stadionas** (arba ***Jonavos centrinis stadionas***) – daugiafunkcis stadionas Jonavos centre, vaizdingoje miesto dalyje. Bendras plotas – 13 970 m². Prižiūri Jonavos rajono savivaldybės kūno kultūros ir sporto centras. Žemės sklypą, kuriame yra stadionas, valdo Jonavos rajono savivaldybės taryba. Stadionas talpina apie 2000 žiūrovų.

Netoliese prie stadiono yra Varnutės tvenkiniai, Jonavos ligoninė, Jonavos žydų kapinės.

Istorija
--------

Jonavoje futbolo stadionas žinomas dar nuo XX a. tarpukario. Tuo metu tai buvo futbolo aikštė, įrengta Žeimių gatvėje (priešais žydų kapines), prie ligoninės. Joje sportavo Makabi Jonava ir Hapoel Jonava komandos. Vėliau, sovietmečiu miesto stadionas buvo įrengtas labai panašioje (toje pačioje?) vietoje.

2008–2010 m. stadionas atnaujintas iš LR valstybės ir Jonavos savivaldybės biudžetų. 2010 m. buvo įrengta 3000 sėdimų vietų. Projekto vykdytojai – Jonavos rajono savivaldybė ir Kūno kultūros ir sporto departamentas prie LRV (projektas buvo vykdomas pagal Jonavos rajono savivaldybės probleminės teritorijos plėtros 2008–2010 m. programą). Pasak LFF generalinio direktoriaus Juliaus Kvedaro, Jonavos stadiono atvejis galėtų būti pavyzdžiu, kad „maži miesteliai geriau tvarkosi nei kai kurie didmiesčiai".

2021 m. birželį stadionas atidarytas po dar vienos rekonstrukcijos. Stadiono talpa padidinta iki 2 tūkstančių žiūrovių. Stadiono patalpose įrengti nauji persirengimo kambariai sportininkams, treneriams, teisėjams, patalpos žurnalistams, VIP ložė.

Stadionas
---------

Šalia pagrindinės futbolo aikštės yra įkurta dirbtinė futbolo aikštė, 6 krepšinio aikštynai, regbio ir tinklinio infrastruktūros (paplūdimio tinklinio aikštelė įrengta šiek tiek toliau nuo tribūnos). Įrengtas apšvietimas. Kiek toliau nuo pagrindinės aikštės stūkso nenaudojama senoji stadiono tribūna. Už tribūnos – žaidėjų persirengimo namelis. Centrinio stadiono buitinės patalpos užima 182,95 m². Įrengtas mechaninis tablo (rungtynių rezultatams rodyti). Prie bėgimo takų yra išlikę sovietiniais metais pakabinti sportiniai lozungai, šūkiai („Šiandien tribūnoje – rytoj bėgimo take", „Sportas – taikos vardan" ir kt.).

Stadione daugiausiai vyksta futbolo varžybos. Namų rungtynes žaidžia FC Jonava, kartais – FK Nevėžis. Taip pat vyksta kitų sporto šakų (pvz. lengvosios atletikos) rungtynės. Organizuojami įvairūs renginiai, koncertai, šventės. 2006 m. birželio 3 d. vyko galiūnų varžybos. II SAMPO Lietuvos galiūnų čempionato etapas. 2008 m. rugsėjo mėnesį vyko Lietuvos galiūnų komandinis čempionatas.

Galerija
--------

* 
* 
*

Šaltiniai
---------

1. ↑  „Jonavoje po rekonstrukcijos atidaromas centrinis stadionas – SA.lt". *SA.lt*. 2021-06-09. Nuoroda tikrinta March 4, 2024.
2. ↑
3. ↑  Jonavos JKKSC centrinis stadionas (Futbolinis.lt informacija)
4. ↑  Jonavos rajono savivaldybės – probleminės teritorijos plėtros 2008–2010 m. programos priedas[neveikianti nuoroda] (programa patvirtina Lietuvos Respublikos Vyriausybės 2008 m. rugsėjo 3 d. nutarimu Nr. 922)
5. ↑  „A lygos stadionuose prožektoriai švies dar šiemet" Archyvuota kopija 2021-09-20 iš Wayback Machine projekto. (2008.09.04 23:37, „Vakarų ekspresas")
6. ↑  Jonavos stadiono nuotraukos
7. ↑   „Galiūnų varžybose absoliutaus rekordo laukimas" (vtv.lt)
8. ↑  „Lietuvos galiūnams kaimynų stipruoliai neprilygo"
9. ↑  Finaliniame Lietuvos galiūnų čempionato etape triumfavo Žydrūnas Savickas Archyvuota kopija 2016-03-05 iš Wayback Machine projekto.

Nuorodos
--------

|  |  |
| --- | --- |
|  | **Vikiteka: Jonavos centrinis stadionas** – vaizdinė ir garsinė medžiaga  |

* Oficialus Jonavos rajono savivaldybės kūno kultūros ir sporto centro tinklalapis Archyvuota kopija 2021-03-03 iš Wayback Machine projekto.